לובי הספריה העירונית לבש חג לציון 60 שנים להיווסדה של קרית גת. בלובי הוצבו מגוון עבודות אמנותיות המתארות את העיר, עבר מול הווה לצד יצירות של ילדי העיר הלוקחים חלק בפעילות הספריה הניידת בפעילויות הצהרונים בגנים. את התערוכה עיצבה רכזת התרבות הגב' פוריה אמיר.
המגיעים לספריה יוכלו ליהנות ממספר לוחות תצוגה ובהן תמונות מימיה הראשונים של העיר, יצירות צריפים ומבני קומות שהכינו ילדי הגנים מחומרים שונים ועל פי יונם וכן לוח ברכות ואיחולים לעיר בת ה-60.
בספריה העירונית בניהולה של גלית כנעני ביקשו להודות לגנים אשר לקחו חלק בתערוכה, לגננות: חנה וזהבה מגן שמשון, שרה ולנה מגן רמב"ם, אביבה אליה ושרה מגן יפתח, נדיה ומירי מגן בגין וחגית ויעל מגן בגין. כמובן תודה מיוחדת למנהל מרכז מריאן יואל רחמים ולמנהלת הצהרונים יהודית יוזומבק.